aoo C. PLINII HIST. NAT. LIB. IV. 



ea parte urbes habet, Istropoin Milesiorum , Tomos , 

 Calatinque, qu antea Acervetis vocabatur. Heracleam 

 habuit, etBizonem terra? hiatu raptam : nunc habet Dio- 

 nysopolin, Crunos antea dictam. Adluit Ziras amnis. To- 

 tum eum tractum Scyth Aroteres cognominati tenuere. 

 Eorum oppida : Aphrodisias, Libistos,Zigere, Borcobe, 

 Eumenia, Parthenopolis , Gerania , ubi Pygmaeorum 

 gens fuisse proditur, Cattuzos Barbari vocant, credunt- 

 que a gruibus fugatos. In ora a Dionysopoli est Odes- 

 sus Milesiorum. Flumen Panysus. Oppidum Tetranau- 

 lochus. Mons Haemus vasto jugo procumbens in Pon- 

 tum , oppidum habuit in vertice Aristaeum. Nunc in ora 

 Mesembria , Anchialum , ubi Messa fuerat. Astice regio 

 habuit oppidum Anthium : nunc est Apollonia. Flu- 

 mina : Panissa, Rira, Tearus, Orosines. Oppida : Thy- 

 nias, Halmydessos, Develton cum stagno, quod nunc 

 Deultum vocatur,Veteranorum : Phinopolis juxta quam 

 Bosporus. Ab Istri ostio ad os Ponti pass. dlv mill. alii 

 fecere. Agrippa adjecit lx. Inde ad murum supra dictum 

 centum quinquaginta : ab eo Cherronesus cxxv mill. 



Sed a Bosporo, sinus Casthenes. Portus Senum : et 

 alter, qui Mulierum cognominatur. Promontorium Chry- 

 soceras, in quo oppidum Byzantium liber conditionis, 

 antea Lygos dictum. Abest a Dyrrachio septingentis un- 

 decim millibus pass. Tantum patet longitudo terrarum 



